**Súkromná stredná odborná škola, Bukovecká 17, 040 12 Košice**

 ***Kritériá pre prijímacie skúšky pre 7649 N učiteľstvo pre materské školy a vychovávateľstvo***

***pre školský rok 2022/2023 platné od 28.2. 2022***

**V študijnom odbore 76 - Učiteľstvo by nemal študovať žiak, ktorý má mentálne, zmyslové alebo telesné postihnutie, má narušenú komunikačnú schopnosť a nekorigovateľné poruchy reči, špecifické poruchy správania, autistický syndróm, poruchy psychického vývinu. Uchádzač by nemal trpieť vážnymi chorobami srdcovo-cievneho systému, dýchacích ciest a nervového systému., vážnym sluchovým a zrakovým postihnutím. Žiak by nemal mať taktiež lekárom stanovenú závažnú ortopedickú alebo neurologickú diagnózu (vyšší stupeň skoliózy, epilepsia......)** **V študijnom odbore učiteľstvo pre materské školy a vychovávateľstvo nemôže byť prijatý žiak, ktorý je oslobodený od telesnej výchovy.**

Prijímacia skúška pozostáva z  prezenčnej časti, ktorú v nadväznosti na aktuálnu epidemiologickú situáciu môže nahradiť videonahrávka.

Prezenčná forma obsahuje:

* rytmickú deklamáciu riekanky, vyčítanky, básne, prípadne iného krátkeho literárneho žánru so sprievodom elementárneho pohybu, hry na telo, hry na rytmický hudobný nástroj Orffovho inštrumentára či inej formy pohybu podľa vlastných kreatívnych nápadov (25 bodov),
* čítanie krátkeho literárneho textu autorov detskej literatúry zadaného učiteľom a improvizácia (25 bodov)

**Vyhodnotenie:**

Žiak môže získať celkovo 50 bodov.

Termíny prijímacích skúšok na overenie špeciálnych schopností, zručností a nadania pre odbor **učiteľstvo pre materské školy a vychovávateľstvo**:

**1. termín: 29.jún 2022**

**2. termín: 30. august 2022**

PhDr. Tatiana JURSOVÁ riaditeľka školy

V Košiciach, dňa 26. januára 2022